《仲子生日》
宋代·孙介

寻常得子要佳晨，何幸生朝在仲春。
乐事沉心随处处，仁风和气似亲亲。
天恩有庇容团聚，家训无须旋卜邻。
杯酒献酬更祝颂，不须黄老拱星辰。

作者简介：（1114—1188）越州馀姚人，字不朋，号雪斋野叟。孙畴弟。幼随兄入郡庠，受业于胡宗伋。兄卒，从友厉德辅肄业于紫溪。既冠，授书自给，益发愤求学，至老不倦。